У прывітальным слове старшыня райаб’яднання прафсаюзаў Алена Паргачова падкрэсліла, што для прафсаюзаў культура — паняцце шматграннае і ўключае не толькі творчыя здольнасці, але і культуру працы, узаемаадносін, адпачынку. Высокай узнагародай — юбілейным медалём “110 гадоў прафсаюзнаму руху Беларусі” — за развіццё сацыяльнага партнёрства ўзнагароджаны кіраўнік раёна Пётр Шукаловіч, а Дыпломы райаб’яднання прафсаюзаў і памятныя сувеніры за актыўны ўдзел у жыцці арганізацыі, дзейнасць па ахове працы і творчыя поспехі атрымалі прафсаюзныя актывісты з розных арганізацый і прадпрыемстваў.